Source: https://www.finlex.fi/fi/laki/ajantasa/1974/19740258
Timestamp: 2018-02-24 10:30:51+00:00

Document:
Luopumiseläkeasetus 258/1974 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1974 › 29.3.1974/258
1 § on kumottu A:lla 31.12.1985/1090.
1 a-1 c §
1 a-1 c § on kumottu A:lla 28.12.1990/1306.
Ratkaistaessa, ylittävätkö luopujan tai luopujina olevien aviopuolisoiden muusta kuin maatilataloudesta saamat tulot luopumiseläkelain 2 §:n 1 momentin 2 kohdassa tarkoitetun määrän, on sanottuja tuloja verrattava maatilatalouden ulkopuolelta yleensä saatuihin tuloihin vastaavilla tiloilla luopumisen kohteena olevan tilan sijaintipaikkakunnalla.
Jos maatilan peltoalasta on tehty pellon käytön rajoittamisesta annetussa laissa (216/69) tarkoitettu pellonvaraussopimus, pidetään 1 momentin mukaan vertailtavina tiloina seudun pellonvaraustiloja.
Jos maatila tai sen pellot luovutetaan luopumiseläkelain 6 §:n 1 momentin 2 tai 3 kohdassa tarkoitetulle henkilölle, katsotaan luopumisen tapahtuneen luopumiseläkelain 1 §:n 2 momentissa tarkoitetulla tavalla maatalouden rakenteen parantamiseksi, jos luovutettava alue on myös sijainniltaan sellainen, että luovutuksensaajalle voitaisiin maaseutuelinkeinoasetuksen 18 §:ssä säädetyin edellytyksin myöntää maanostolainaa kyseisen alueen hankkimiseen.
3 a § on kumottu A:lla 30.12.1980/1038.
Jos omistaja, joka on luovuttanut maatilahallitukselle maatilan tai osan siitä, on jättänyt hallintaansa luopumiseläkelain 6 a §:n 1 momentissa tarkoitetun alueen sekä pidättänyt itselleen ja perheensä jäsenille joko toistaiseksi tai määräajaksi oikeuden asua luovutetulla maatilalla sijaitsevassa asuinrakennuksessa sekä oikeuden käyttää muitakin tilalla olevia rakennuksia, saa hän käyttää aluetta ja rakennuksia korvauksetta. Omistaja on kuitenkin velvollinen huolehtimaan tarpeellisista rakennusten vuosikorjauksista ja pitämään rakennukset palovakuutettuina niiden täydestä arvosta uhalla, että sanotut oikeudet muuten voidaan katsoa menetetyiksi. Asumisoikeuden osalta noudatetaan muutoin soveltuvin osin, mitä kulloinkin voimassa olevassa huoneenvuokralainsäädännössä on säädetty vuokralaisen velvollisuuksista ja oikeuksista. (14.1.1977/47)
Edellä 1 momentissa mainitut oikeudet voidaan antaa enintään omistajan ja hänen aviopuolisonsa elinajaksi.
Maatilan viljankuivaamoa ja maataloustuotevarastoa on oikeus käyttää muiden maatilojen tarpeisiin. Maataloussihteerin erityisestä syystä antamalla luvalla maatilan muitakin tuotantorakennuksia saadaan käyttää muiden maatilojen tarpeisiin kotieläinten pitopaikkana. (23.12.1992/1471)
1) omien hevosten ja porojen sekä vähäisessä määrin omien lemmikkieläinten laiduntamiseen;
3) muiden viljelijöiden omistamien lampaiden laiduntamiseen korvauksetta;
4) muiden omistamien enintään kahden hevosen laiduntamiseen korvauksetta;
Sen lisäksi, mitä 1 ja 2 momentissa säädetään, voi luopumiseläkkeen saaja antaa kotieläintaloutta harjoittavan maatalousyrittäjän käyttää luopumissitoumuksen alaisia peltoja karjan laiduntamiseen ja nurmen tai heinän keräämiseen karjalle heinäkuun alusta marraskuun loppuun vuonna 2006. (17.8.2006/711)
Luopumiseläkettä haetaan lomakkeella, jonka kaavan vahvistaa maatalousyrittäjien eläkelaitos. (31.12.1985/1090)
Eläkehakemukseen on eläkelaitoksen määräämien ja muiden ehkä tarvittavien selvitysten ohella liitettävä: (31.12.1985/1090)
a) luopumistoimenpiteiden kohteena olevan-maatilan luovutuskirja joko alkuperäisenä tai virallisesti oikeaksi todistettuna jäljennöksenä taikka, milloin kysymys on ehdollisen eläkkeen hakemisesta, luonnos luovutuskirjaksi tai maatilahallitukselle osoitettu myyntitarjous tahi sen esittämä ostotarjous;
e) luopumistoimenpiteiden kohteena olevaan maatilaan kuuluvasta pellosta annettu maataloustuotannosta luopumissitoumus. (22.8.1986/628)
Kohdissa c–e tarkoitetut sitoumukset on annettava lomakkeella, jonka kaavan vahvistaa maatilahallitus. (22.8.1986/628)
Luopumiseläkettä koskeva hakemus on toimitettava sen kunnan maataloussihteerille, missä luopumistoimenpiteiden kohteena oleva maatila sijaitsee. Eläkehakemuksen katsotaan tulleen luopumiseläkelaissa säädetyssä ajassa vireille myös silloin, kun se on mainitussa ajassa annettu tai postitse saapunut siihen maaseutupiiriin, jonka toimialueella luopumistoimenpiteiden kohteena oleva maatila sijaitsee, taikka maatalousyrittäjien eläkelaitokselle tai sen valtuuttamalle asiamiehelle. Jos hakemus on toimitettu maaseutupiirille, eläkelaitokselle tai sen asiamiehelle, hakemus on viivytyksettä siirrettävä asianomaiselle maataloussihteerille. Mitä tässä asetuksessa on säädetty maataloussihteeristä, koskee vastaavasti luopumiseläkelain 14 §:n 1 momentissa tarkoitettua viranomaista, jos kunnassa ei ole maataloussihteeriä.
Maataloussihteerin on toimitettava hakemusasiakirjat lausuntoineen luopumiseläkkeen saamisen edellytyksistä maatalous-yrittäjien eläkelaitokselle. Luopumiseläkelain 15 §:n 1 momentissa tarkoitetuissa tapauksissa, joissa lausunnon antaminen on maaseutupiirin asiana, maataloussihteerin tulee kuitenkin toimittaa hakemusasiakirjat lausuntoineen asianomaiselle maaseutupiirille.
Milloin eläkkeen hakija tai hänen aviopuolisonsa omistaa vain osan maatilasta, tulee luopumiseläkelain 17 §:n 1 momentissa tarkoitetun luonnoksen luovutuskirjaksi olla myös muiden omistajien allekirjoittama.
Luopumiseläkelain 6 §:n 2 momentissa tarkoitetut sitoumukset, jotka on annettava silloinkin, kun eläkettä haetaan ehdollisena, on maatilan kaikkien omistajien sekä omistajan aviopuolison ollessa luopujana aina myös hänen allekirjoitettava. (22.8.1986/628)
11 § (21.5.1976/416)
Luopumiseläkelain 6 §:n 2 momentin 2 kohdassa tarkoitettuun metsityssitoumukseen, joka on maatilan kaikkien omistajien sekä omistajan aviopuolison ollessa luopujana aina myös hänen allekirjoitettava, on muun ohella otettava metsitettävän pellon asianmukaista hoitoa koskeva ehto samoin kuin ehto, jonka mukaan metsitettyä peltoa ei saa luovuttaa muulle kuin luopumiseläkelain 6 §:n 2 momentin 1 ja 2 kohdassa tarkoitetulle luovutuksensaajalle.
2 momentti on kumottu A:lla 22.8.1986/628.
Luopumiseläkkeen saamisen perusteena oleva luovutuskirja, metsityssitoumus, maataloustuotannosta luopumissitoumus tai niiden virallisesti oikeaksi todistettu jäljennös taikka 1 momentissa tarkoitettu ilmoitus katsotaan toimitetuksi luopumiseläkelain 17 §:n 1 momentin mukaisesti eläkelaitokselle myös silloin, kun se on toimitettu sanotussa määräajassa asianomaiselle maataloussihteerille, maaseutupiirille tai maatalousyrittäjien eläkelaitoksen valtuuttamalle asiamiehelle. (28.12.1990/1306)
13 § on kumottu L:lla 30.12.2004/1392.
15 § on kumottu L:lla 29.7.1976/668.
Maa- ja metsätalousministeriö vahvistaa viimeistään kunkin vuoden marraskuun 25 päivänä luopumiseläkelain 22 §:n 2 momentissa tarkoitetun ennakon määrän seuraavalle kalenterivuodelle. Viimeistään kunkin vuoden kesäkuun 25 päivänä ministeriö vahvistaa mainitun pykälän 1 momentissa tarkoitetun luopumiseläkkeistä aiheutuneiden kustannusten määrän edelliseltä kalenterivuodelta ja samalla tarkistaa ennakkoerien määrät vuoden jälkimmäiseltä puoliskolta. Lisäksi ministeriö tarkistaa joulukuulta suoritettavan ennakkoerän määrän viimeistään kunkin vuoden marraskuun 25 päivänä. (13.9.1991/1192)
Ennakko suoritetaan 12 yhtä suurena kuukausittaisena eränä. Ennakkoa 1 momentin mukaan tarkistettaessa jaetaan kuluneelle ajalle kohdistuva korotus tai vähennys tasan jäljellä oleville ennakkoerille. Ennakon on oltava maatalousyrittäjien eläkelaitoksen käytettävissä kunkin kuukauden ensimmäisenä sellaisena arkipäivänä, jona pankkien yleisesti keskinäisissä maksuissaan käyttämät maksujärjestelmät ovat käytössä. (31.1.2001/92)
Jos kuitenkin joulukuun ennakkoerää 1 momentin mukaan tarkistettaessa ilmenee, että ennakkona on jo ennen tarkistusta suoritettu valtion maksettavaksi arvioitua määrää enemmän, on maksetun ennakon ja valtion maksettavaksi arvioidun määrän erotus palautettava valtiolle tarkistusta seuraavan kuukauden ensimmäisenä arkipäivänä noudattaen vastaavasti, mitä 2 momentissa on säädetty. (13.3.1987/277)
Maatalousyrittäjien eläkelaitoksen on toimitettava 1 momentissa mainittuja toimenpiteitä varten maa- ja metsätalousministeriölle tämän määräämä selvitys toimenpidettä edeltävän kuukauden 20 päivään mennessä. (13.9.1991/1192)
Maa- ja metsätalousministeriö voi erityisestä syystä eläkelaitoksen esityksestä maksaa ennakkoa 2 momentista poiketen, jos eläkelaitoksen valmius maksaa luopumiseläkelaissa tarkoitetut etuudet muutoin vaarantuisi. (31.1.2001/92)
19 § on kumottu A:lla 28.12.1990/1306.
Tätä asetusta sovelletaan 1 päivästä tammikuuta 1974 lukien. Mitä edellä 18 §: ssä on säädetty valtion maksettavan määrän ennakosta, sovelletaan kuitenkin ensimmäisen kerran vuoden 1975 ennakkoon.
Tätä asetusta sovelletaan 1 päivästä toukokuuta 1976.
Tämän asetuksen 2 §: ää ja 3 a §:ää sovelletaan, jos luopuminen tapahtuu tai, eläkkeen perustuessa luopumiseläkelain 17 §:ssä tarkoitettuun ehdolliseen päätökseen, sanottu päätös annetaan 1 päivänä toukokuuta 1976 tai sen jälkeen.
Tämän asetuksen 3 §: ää ja 3 a §:n 4 momenttia sovelletaan, jos luopuminen tapahtuu tai, eläkkeen perustuessa luopumiseläkelain 17 §:ssä tarkoitettuun ehdolliseen päätökseen, sanottu päätös annetaan 1 päivänä tammikuuta 1977 tai sen jälkeen.
Tätä asetusta sovelletaan, jos luopuminen tapahtuu tai, eläkkeen perustuessa luopumiseläkelain 17 §:ssä tarkoitettuun ehdolliseen päätökseen, sanottu päätös annetaan 1 päivänä tammikuuta 1981 tai sen jälkeen.
Tätä asetusta sovelletaan, jos luopuminen tapahtuu tai eläkkeen perustuessa luopumiseläkelain 17 §:n 1 momentissa tarkoitettuun ehdolliseen päätökseen sanottu päätös annetaan 1 päivänä tammikuuta 1991 tai sen jälkeen.
1 § 1 a-1 c §2 § 3 § 3 a § 4 § 4 a § 4 b § 5 §6 § 7 § 8 § 9 § 10 § 11 § 12 § 13 § 14 §15 § 16 § 17 §18 § 19 § 20 §21 § 22 §Muutossäädösten voimaantulo ja soveltaminen:21.5.1976/416:29.7.1976/668:14.1.1977/47:30.12.1980/1038:22.10.1982/760:31.12.1985/1090:22.8.1986/628:13.3.1987/277:28.4.1989/361:28.12.1990/1306:13.9.1991/1192:23.12.1992/1471:31.1.2001/92:30.12.2004/1392:17.8.2006/711:

References: §
1
 § 1
 §2
 § 3
 § 3
 § 4
 § 4
 § 4
 § 5
 §6
 § 7
 § 8
 § 9
 § 10
 § 11
 § 12
 § 13
 § 14
 §15
 § 16
 § 17
 §18
 § 19
 § 20
 §21
 § 22